CELEX: 62011CA0001
Language: hu
Date: 2012-03-29 00:00:00
Title: C-1/11. sz. ügy: A Bíróság (negyedik tanács) 2012. március 29-i ítélete (a Verwaltungsgericht Mainz (Németország) előzetes döntéshozatal iránti kérelme) — Interseroh Scrap and Metals Trading GmbH kontra Sonderabfall-Management-Gesellschaft Rheinland-Pfalz mbH (SAM) (Környezet — 1013/2006/EK rendelet — A 18. cikk (1) és (4) bekezdése — Bizonyos hulladékok szállítása — A 3. cikk (2) bekezdése — Kötelező információk — A hulladék termelőjének kiléte — A közvetítő kereskedő általi feltüntetés elmaradása — Az üzleti titok védelme)

26.5.2012   
            
            
               HU
            
            
               Az Európai Unió Hivatalos Lapja
            
            
               C 151/8
            
         A Bíróság (negyedik tanács) 2012. március 29-i ítélete (a Verwaltungsgericht Mainz (Németország) előzetes döntéshozatal iránti kérelme) — Interseroh Scrap and Metals Trading GmbH kontra Sonderabfall-Management-Gesellschaft Rheinland-Pfalz mbH (SAM)
   (C-1/11. sz. ügy) (1)
   
   (Környezet - 1013/2006/EK rendelet - A 18. cikk (1) és (4) bekezdése - Bizonyos hulladékok szállítása - A 3. cikk (2) bekezdése - Kötelező információk - A hulladék termelőjének kiléte - A közvetítő kereskedő általi feltüntetés elmaradása - Az üzleti titok védelme)
   2012/C 151/15
   Az eljárás nyelve: német
   
      A kérdést előterjesztő bíróság
   
   Verwaltungsgericht Mainz
   
      Az alapeljárás felei
   
   
      Felperes: Interseroh Scrap and Metals Trading GmbH
   
      Alperes: Sonderabfall-Management-Gesellschaft Rheinland-Pfalz mbH (SAM)
   
      Tárgy
   
   Előzetes döntéshozatal iránti kérelem — Verwaltungsgericht Mainz — A hulladékszállításról szóló, 2006. június 14-i 1013/2006/EK európai parlamenti és a tanácsi rendelet (HL L 190., 1. o.) 18. cikke (1) és (4) bekezdésének értelmezése — Az említett rendelet VII. mellékletében szereplő, és az egyes hulladékok szállítására vonatkozó információkat tartalmazó dokumentum — A közvetítő kereskedő ahhoz való joga, hogy az ügyfeleinek a vásárló tekintetében való védelme érdekében e dokumentumban ne tüntesse fel a hulladéktermelőt.
   
      Rendelkező rész
   
   
               1.
            
            
               A 2009. április 15-i 308/2009/EK bizottsági rendelettel módosított, a hulladékszállításról szóló, 2006. június 14-i 1013/2006/EK európai parlamenti és tanácsi rendelet 18. cikkének (4) bekezdését akként kell értelmezni, hogy, az e cikk említett rendelet VII. mellékletével összefüggésben értelmezett (1) bekezdésének megfelelően, nem teszi lehetővé a hulladékszállítást szervező közvetítő kereskedő számára, hogy ne hozza a hulladéktermelő kilétét a szállítmány címzettjének tudomására, még akkor sem, ha ez e közvetítő kereskedő üzleti titkainak védelme érdekében szükséges lenne.
            
         
               2.
            
            
               A 308/2009 rendelettel módosított 1013/2006 rendelet 18. cikkének (1) bekezdését akként kell értelmezni, hogy az, az e rendelkezés hatálya alá tartozó hulladékszállítmányok esetében kötelezővé teszi a közvetítő kereskedő számára a 308/2009 rendelettel módosított 1013/2006 rendelet VII. mellékletében szereplő okmány 6. rovatának kitöltését és a címzettnek való megküldését, anélkül hogy e kötelezettség hatályát az üzleti titok védelméhez való jog korlátozhatná.
            
         
      (1)  HL C 95., 2011.3.26.